<classify> WAZIRI wa Nchi Ofisi ya Makamu wa Rais, Muungano na Mazingira, George Simbachawene amesema Mfuko wa Maendeleo ya Jamii Tasaf kwa kiasi kikubwa umetimiza malengo ya kuwapatia walengwa mahitaji muhimu, ikiwemo elimu pamoja na huduma za afya.Simbachawene alisema hayo wakati alipotembelea Hospitali ya Kiyanga Mkoa wa Mjini Magharibi Unguja ambayo imejengwa kwa kutumia fedha za Tasaf.Alisema Tasaf imelenga kukuza maendeleo katika maeneo mbalimbali, lakini yaliyopewa kipaumbele zaidi ni huduma za afya na elimu pamoja na miradi ya kujikimu kimaisha.Alisema kuwepo kwa kituo hicho kutapunguza umbali kwa wananchi kutafuta huduma za afya wakiwemo akinamama wajawazito na watoto.Nimefurahishwa na ujenzi wa Kituo cha Afya cha Kiyanga ambacho kimejengwa chini ya mradi wa Tasaf kwa lengo la kutoa huduma za afya za ufanisi mkubwa,alisema.Aliwataka watendaji wa Tasaf kuongeza uadilifu na kutumia fedha vizuri za washirika wa maendeleo ambao kwa kiasi kikubwa ndiyo wanaofadhili mradi wa Tasaf.Aidha Simbachawene alizitaka taasisi za mazingira kufanya kazi ya ziada kusaidia jamii kujihami na matukio ya athari za mazingira ambazo zimechangiwa kwa kiasi kikubwa na mabadiliko ya tabia ya nchi.Aliitaka jamii kuotesha kwa wingi miti aina ya mikoko ambayo ni maarufu kwa ajili ya kuzuia kasi ya maji ya bahari kuvamia maeneo ya nchi kavu na kusababisha athari zaidi.Nchi yetu zaidi maeneo ya ukanda wa bahari yanakabiliwa na athari ya tishio la maji ya bahari kuvamia maeneo ya baharini kutokana na mabadiliko ya tabia ya nchi,alisema.Mapema Mkurugenzi wa Idara ya Mambo ya Muungano, Khalid Hassan alimpongeza waziri huyo kwa kufanya ziara ya kutembelea Zanzibar ambayo ni moja ya eneo lake la kufanya kazi kwa taasisi zilizopo chini ya ofisi yake.Alisema utekelezaji wa miradi iliyopo chini ya Muungano unaaendelea vizuri, ambapo suala la mazingira limepewa kipaumbele cha kwanza kwa ajili ya kupambana na athari kubwa zilizopo zinazotishia uhai wa maisha ya wananchi.Zanzibar tumepiga hatua kubwa katika matumizi mazuri ya fedha zinazotokana na miradi ya maendeleo ikiwemo Mfuko wa Maendeleo ya Jamii ambao umepata mafanikio makubwa kwa walengwa,alisema.  <topic>: kitaifa 